**Ryan F. Craig** (s. 6. tammikuuta 1982) on kanadalainen entinen jääkiekkoilija. Hän edusti urallaan Tampa Bay Lightningia, Pittsburgh Penguinsia ja Columbus Blue Jacketsiä, pelaten valtaosan urastaan kuitenkin näiden seurojen farmijoukkueissa. Hän voitti AHL-liigan mestaruuden kaudella 2015–2016. Pelaajauransa jälkeen Craig on toiminut Vegas Golden Knightsin apuvalmentajana.

Pelaajaura
----------

Craig aloitti uransa WHL-juniorisarjassa Brandon Wheat Kingsin paidassa pelaten yhden pelin kauden 1997–1998 lopulla 16-vuotiaana. Kaudella 2000–2001 Craig oli Brandonin paras pistemies ja seuraavalla kaudella hänet valittiin joukkueensa parhaaksi pelaajaksi. Viimeisten kahden joukkueessa pelaamansa kauden ajaksi Craig valittiin kapteeniksi. Kaudella 2002–2003 hän oli jälleen joukkueensa sisäisen pistepörssin ensimmäinen ja sijoittui koko liigan maalipörssissä kuudenneksi, ylivoimamaalien määrässä ensimmäiseksi sekä ylivoimamaalien määrässä hän jakoi kahdeksannen sijan.

Craig ehti pelata AHL-liigassa muutamien kausien ajan ennen kuin pääsi tekemään debyyttinsä NHL:ssä Tampa Bay Lightningin paidassa kaudella 2005–2006.

Pelattuaan uransa ensimmäisten seitsemän kauden ajan Lightningin organisaatiossa, Craig siirtyi heinäkuussa 2010 yhden vuoden mittaisella kaksisuuntaisella sopimuksella Pittsburgh Penguinsiin. 13. kesäkuuta 2011 Craig ja Penguins solmivat vuoden mittaisen jatkosopimuksen.

Craig pelasi kahden kauden ajan suurimmaksi osaksi Penguinsin farmiseura Wilkes-Barre/Scranton Penguinsissa. Tämän jälkeen hän ei enää saanut sopimusta NHL:n puolella ja siirtyi yhden vuoden sopimuksella AHL:ään Springfield Falconsiin 19. heinäkuuta 2012.

Craig valittiin Falconsin kapteeniksi heti ensimmäisellä kaudellaan joukkueessa pelaamallaan kaudella. Hän teki 20 maalia ja yhteensä 47 pistettä 75 ottelussa auttaen Springfieldin aina pudotuspelien toiselle kierrokselle asti. 5. heinäkuuta 2013 Craig teki kahden vuoden kaksisuuntaisen sopimuksen Falconsin NHL-yhteistyöseura Columbus Blue Jacketsin kanssa.

Kesäkuussa 2015 Craig jatkoi Columbuksen organisaatiossa tehden kahden vuoden sopimuksen joukkueen farmiseura Lake Erie Monstersin kanssa. Lake Erie voitti kaudella 2015–2016 AHL-liigan mestaruuden. Seura vaihtoi nimeä seuraavaksi kaudeksi ja Craig jatkoi joukkueen kapteenina. Kauden jälkeen hän ilmoitti lopettavansa pelaajauransa ja siirtyvänsä NHL:n laajennusjoukkue Vegas Golden Knightsin apuvalmentajaksi.

Perhe
-----

Craig on naimisissa Jaydeen kanssa. Heillä on yksi poika ja yksi tyttö.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2003–2004 | Pensacola Ice Pilots | ECHL | 5 | 3 | 5 | 8 | 0 | 2 | 0 | 1 | 1 | 0 |
|  | Hershey Bears | AHL | 61 | 4 | 8 | 12 | 24 | – | – | – | – | – |
| 2004–2005 | Springfield Falcons | AHL | 80 | 27 | 14 | 41 | 50 | – | – | – | – | – |
| 2005–2006 | Tampa Bay Lightning | NHL | 48 | 15 | 13 | 28 | 6 | 5 | 0 | 0 | 0 | 10 |
|  | Springfield Falcons | AHL | 28 | 12 | 10 | 22 | 14 | – | – | – | – | – |
| 2006–2007 | Tampa Bay Lightning | NHL | 72 | 14 | 13 | 27 | 55 | 6 | 0 | 0 | 0 | 12 |
| 2007–2008 | Tampa Bay Lightning | NHL | 7 | 1 | 1 | 2 | 0 | – | – | – | – | – |
|  | Norfolk Admirals | AHL | 2 | 1 | 2 | 3 | 2 | – | – | – | – | – |
| 2008–2009 | Tampa Bay Lightning | NHL | 54 | 2 | 4 | 6 | 60 | – | – | – | – | – |
| 2009–2010 | Tampa Bay Lightning | NHL | 3 | 0 | 0 | 0 | 5 | – | – | – | – | – |
|  | Norfolk Admirals | AHL | 73 | 23 | 22 | 45 | 64 | – | – | – | – | – |
| 2010–2011 | Pittsburgh Penguins | NHL | 6 | 0 | 0 | 0 | 22 | – | – | – | – | – |
|  | Wilkes-Barre/Scranton Penguins | AHL | 71 | 19 | 29 | 48 | 84 | 12 | 3 | 4 | 7 | 12 |
| 2011–2012 | Wilkes-Barre/Scranton Penguins | AHL | 68 | 11 | 19 | 30 | 70 | 12 | 1 | 3 | 4 | 2 |
| 2012–2013 | Springfield Falcons | AHL | 75 | 20 | 27 | 47 | 71 | 8 | 2 | 2 | 4 | 7 |
| 2013–2014 | Columbus Blue Jackets | NHL | 6 | 0 | 0 | 0 | 0 | – | – | – | – | – |
|  | Springfield Falcons | AHL | 55 | 18 | 15 | 33 | 52 | 5 | 4 | 1 | 5 | 4 |
| 2014–2015 | Columbus Blue Jackets | NHL | 2 | 0 | 0 | 0 | 0 | – | – | – | – | – |
|  | Springfield Falcons | AHL | 67 | 17 | 20 | 37 | 60 | – | – | – | – | – |
| 2015–2016 | Lake Erie Monsters | AHL | 60 | 9 | 11 | 20 | 38 | 17 | 3 | 10 | 13 | 8 |
| 2016–2017 | Cleveland Monsters | AHL | 71 | 11 | 11 | 22 | 25 | – | – | – | – | – |
| 8 kautta | yhteensä | NHL | 198 | 32 | 31 | 63 | 148 | 11 | 0 | 0 | 0 | 22 |
| 12 kautta | yhteensä | AHL | 711 | 172 | 188 | 360 | 554 | 54 | 13 | 20 | 33 | 33 |

Palkinnot
---------

* 2002–2003: CHL: Humanitarian of the Year Award
* 2002–2003: WHL: Doug Wickenheiser Memorial Trophy

Lähteet
-------

* Ryan Craig The Internet Hockey Databasessa (englanniksi)
* Ryan Craig Eurohockey-sivustolla (englanniksi)
* Ryan Craig *Elite Prospects*. Everysport Media Group AB.  (englanniksi)

### Viitteet

1. ↑  Pens Re-Sign Forward Ryan Craig  13.6.2011. Pittsurgh Penguins. Viitattu 28.9.2015. (englanniksi)
2. ↑  Blue Jackets sign Ryan Craig, Jeremy Smith and Cody Bass to two-way contracts  5.7.2013. Columbus Blue Jackets. Viitattu 28.9.2015. (englanniksi)
3. ↑  Craig, Vogelhuber, Ambroz, Yevenko Signed for '15–16  29.6.2015. Lake Erie Monsters.  Arkistoitu 2.7.2015. Viitattu 28.9.2015. (englanniksi)
4. ↑  BOLTS ON BREAK: RYAN CRAIG  22.7.2009. Tampa Bay Lightning. Viitattu 28.9.2015. (englanniksi)
5. ↑  Parrish Propels Admirals to Fourth Straight Victory  27.1.2010. Norfolk Admirals. Viitattu 28.9.2015. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Ryan Craig